એ સમજી શકાય એવી વાત છે કે મોદીના મનની વાત કોંગ્રેસીઓ ક્યારેય નહીં માને, પણ સબસિડી છોડવા માટેની અપીલ ગુજરાતના ગરીબોને ફાયદો થનારી છે તે વાત કોંગ્રેસના ધારાસભ્યો સમજી શક્યા નથી. વિધાનસભામાં કોંગ્રેસના 58 ધારાસભ્યો છે, જેમાંથી ચાર ધારાસભ્યોએ જ કેન્દ્ર સરકારના અભિયાનને ટેકો આપ્યો છે. રાજકોટના ધારાસભ્ય ઈન્દ્રનીલ રાજ્યગુરૂ અને બોરસદના ધારાસભ્ય રાજેન્દ્રસિંહ પરમાર સહિત ચાર ધારાસભ્યોનો આ યાદીમાં સમાવેશ થાય છે. આ સિવાયના કોંગ્રેસના 35 ધારાસભ્યોએ સબસિડી જતી કરી નથી. કોંગ્રેસના 12 ધારાસભ્યો પાઇપલાઈનથી ગેસ વાપરે છે અને એક ધારાસભ્ય જસદણના ભોળાભાઈ ગોહિલ હજી ચૂલો વાપરે છે. જ્યારે 6 ધારાસભ્યોનો સંપર્ક થઈ શક્યો નહોતો.